അച്ചടക്ക ലംഘനം: ഹരിത സംസ്ഥാന കമ്മറ്റി പിരിച്ചു വിട്ടു മലപ്പുറം: എംഎസ്എഫ് ഹരിത സംസ്ഥാന കമ്മിറ്റി പിരിച്ചുവിട്ടു. കടുത്ത അച്ചടക്കലംഘനത്തെ തുടര്ന്നാണ് നടപടിയെന്ന് പിഎംഎ സലാം അറിയിച്ചു. ഹരിത നേതാക്കള് പാര്ട്ടി അച്ചടക്കം തുടര്ച്ചയായി ലംഘിച്ചു. മാത്രമല്ല കാലഹരണപ്പെട്ട കമ്മിറ്റി കൂടിയാണിത്. പുതിയ കമ്മിറ്റി ഉടന് നിലവില് വരുമെന്നും പിഎംഎ സലാം അറിയിച്ചു. ഹരിത നേതൃത്വം എംഎസ്എഫ് നേതാക്കള്ക്കെതിരെ വനിതാ കമ്മീഷന് നല്കിയ പരാതി പിന്വലിക്കുമെന്ന് നേരത്തെ പിഎംഎ സലാം അറിയിച്ചിരുന്നു. പക്ഷേ ഹരിത നേതൃത്വം പരാതി പിന്വലിക്കാന് തയ്യാറായില്ല. മാത്രമല്ല നീതി ലഭിച്ചില്ലെന്ന് ഹരിത നേതാക്കള് പറയുകയും ചെയ്തു. പിന്നാലെയാണ് നടപടി.